Statsbygg leder en rekke av landets største og mest komplekse byggeprosjekter. Til enhver tid har vi over 100 prosjekter gående.
Røttene våre går helt tilbake til Eidsvoll og 1814. Slik sett er det passende at Eidsvollsbygningen i dag er en av de mange kjente og kjære eiendommene vi forvalter. I alt har vi over 2300 bygninger i Norge og utlandet i porteføljen.
Vi er 850 medarbeidere fordelt på hovedkontoret i Oslo og lokalkontorene i Porsgrunn, Bergen, Trondheim og Tromsø. Vi tar vårt samfunnsoppdrag på alvor, og bruker posisjonen vår til å dyrke frem en mer klimavennlig, digital og seriøs byggebransje.
Statsbyggs årsrapporter og revisjonsberetninger finner du sammen med våre andre publikasjoner.